Repetirem segur l'experiència d'allotjar-nos a Can Xicó! Hem passat 4 dies de vacances a l'apartament d'en Pere a Pals, i ens ha encantat l'espai i la seva acollida. És molt còmode, ben equipat, hi havia de tot lo necessari, i molt net. Té un gran pati particular tancat (privat) amb boniques plantes, espectacular palmera al mig, amb barbacoa, jardí i dos aparcaments sota cobert (nosaltres érem 2 parelles amb 2 cotxes).
És una àmplia casa de poble reformada amb molt de gust, molt tranquila i situada al nucli urbà de Pals, a tocar de tots els serveis: restauració, botigues, parcs, bancs i a 4 minuts a peu de casc antic. El dia de la nostra arribada, en Pere, molt amable, ens va donar tot tipus d'informació turística, mapes, planells i bones recomanacions de restaurants de la zona, en 4 dies hem pogut visitar Pals i la gran platja de Pals, Begur i les cales de Begur: Sa Riera i Illa Roja, Vulpellac, Peratallada, Torroella de Montgrí, Palafrugell, Ullastret, Palau-Sator, la Bisbal d'Empordà. Molt bonica l'estada per descobrir l'Empordanet , tan a peu, en caiac, en cotxe o en bicicleta. Tornarem!!